जौ मैं जनतिउँ ये लवँगरि एतनी महकबिउ हो।
 लवँगरि रँगतिउँ छयलवा के पाग सहरबा म मगकत हो।
 अरे अरे कारी बदरिया तुहहिं मोरि बादरि हो।
 बदरी जाइ बरसहु वहि देस जहाँ पिए छाए हो।
 बाउ बहइ पुरवइया त पछुवा झकोरइ हो।
 बहिनी दिहेऊँ केवँरिया ओढ़काई सोवउँ सुख नींदरि हो। ।
 की तुँइ कुकुर बिलरिया, सहर सब सोवइ हो।
 की तुँइ ससुर पहरुवा, केंवरिया भड़कायेउ हो।
 ना हम कुकुर बिलरिया न ससुर पहरुवा हो।
 धना हम अही तोहरा नयकबा बदरिया बोलायेसि हो। ।
 आधी राति बीति गई बतियाँ, तिहाई राति चितियाँ हो।
 रामा बारह बरस का सनेह जोरत मुरगा बोलइ हो। ।
 तोरउँ मैं मुरगा का ठोर गटइया मरोरउँ हो।
 रामा काहे किहेउ भिनसार त पियहिं जतायेउ हो। ।
 काहे रानी तोरहु ठोर गटइया मरोरहु हो।
 रानी हौइगे धरमवाँ कै जून भोर होत बोलेउँ हो। । 